Christian Sørensen
Christian Sørensen var en dansk typograf og mekaniker, der i 1851 opfandt en af de tidligste sætte- og aflæggemaskiner til blytyper. Den fik navnet Tachotype og vakte ingen interesse på Verdensudstillingen i London 1851, men vandt 1855 en førstepræmie i Paris. Efter at være blevet snydt i et fransk partnerskab om maskinens produktion vendte Sørensen 1859 tilbage til Danmark som en fattig mand. Sit sidste leveår arbejdede han på to af sine maskiner i et københavnsk bogtrykkeri. Tachotypes originale grundprincip blev siden anvendt med stor økonomisk succes af flere udenlandske fabrikanter.